
ΕΦΗΜΕΡΙΕ ΤΗΣ ΚΥΒΕΡΝΗΣΕΙ)! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

20 ΙΑΝΟΥΑΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ 

4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πολεοδομικής μελέτης περιοχής του δήμου Ελευθερίου - 

Κορδελιού (ν. Θεσσαλονίκης), τροποποίηση σχεδίου σε συνεχόμενα 

τμήματα της ίδιας περιοχής καθώς και σε περιοχή του δήμου Εύο¬ 
σμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
τα άρθρα 6 (παρ. 1,4,5 και 6), 7 (παρ.1,2,4 $αι 5), 10 (παρ. 1), 
και 43 (παρ. 3 και 10) αυτού όπως τροποποιήθηκε με το ν. 
1512/1985 (ΦΕΚ 4/Α). 

2. Τις διατάξεις του ν.δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9, 
11 και 70. 

3. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

4. Την υπ’αριθ. 75724/1151/1983 κοινή απόφαση των Υπουρ¬ 
γών Προεδρίας της Κυβερνήσεως και Χωροταξίας, Οικισμού και Πε¬ 
ριβάλλοντος (ΦΕΚ 767/Β) και ειδικότερα το άρθρο 4. 

5. Την υπ’ αριθ.26429/926/4.4.1985 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας 
σύνταξης του Γενικού Πολεοδομικού Σχεδίου του Πολεοδομικού Συ¬ 
γκροτήματος Θεσσαλονίκης» (ΦΕΚ 323/Δ). 

6. Την υπ’ αριθ. 64592/2833/1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Χαρακτηρισμός 
ως πυκνοδομημένης πολεοδομικής ενότητας του δήμου Ελευθερίου - 
Κορδελιού (Θεσσαλονίκης)». 

7. Τις υπ’ αριθ. 1/1984, 41/1985, 79/1985 και 111/1985 
γνωμοδοτήσεις του δημοτικού συμβουλίου Ελευθερίου - Κορδελιού και 
139/85 γνωμοδότηση του δημοτικού συμβουλίου Ευόσμου. 

8. Τις υπ’ αριθ. 140/1985, 233/1985 και 277/1985 γνωμοδο¬ 
τήσεις του Συμβουλίου Χωροταξίας, Οικισμού και Περιβάλλοντος νο¬ 
μού Θεσσαλονίκης. 

9. Την υπ’ αριθ. 832/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται: 1) η τροποποίηση του εγκεκριμένου ρυμοτομικού σχε¬ 
δίου του δήμου Ελευθερίου-Κορδελιού (Θεσσαλονίκης) στα οικοδομικά 
τετράγωνα βόρεια και νότια της οδού Παγκάλου και του δήμου Ευό¬ 


σμου στα όρια αυτού με το δήμο Ελευθερίου-Κορδελιού με τη μετατό¬ 
πιση του άξονα του δρόμου κατά μήκος των ορίων αυτών και 2) το 
πολεοδομικό σχέδιο της περιοχής του δήμού Ελευθερίου-Κορδελιού 
που έχει χαρακτηρισθεί ως πυκνοδομημένη με την υπ’ αριθ. 
64592/2833/1985 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων, με το καθορισμό οικοδομήσιμων χώ¬ 
ρων, κοινοχρήστων, χώρων στάθμευσης φορτηγών, χώρων στάθμευ¬ 
σης αυτοκινήτων, πεζοδρόμων, πάρκων, χώρων αθλοπαιδειών, 
χώρων παιδικής χαράς, χώρων παιδικής γωνιάς, πλατειών, χώρου 
βρεφονηπιακού σταθμού, χώρου δημοτικού σχολείου-νηπιαγωγείου- 
πνευματικού κέντρου, χώρου δημοτικού σχολείου -νηπιαγωγείου- 
βρεφονηπιακού σταθμού, χώρου γυμνασίου-τεχνικού λυκείου, χώρου 
λυκείου, ζωνών πρασίνου, όπως οι ρυθμίσεις αυτές φαίνονται στα 
χρωματισμένα σχετικά πρωτότυπα οκτώ (8) διαγράμματα σε κλίμακα 
1:1000 που έχουν θεωρηθεί από τον Προϊστάμενο της Διεύθυνσης 
Πολεοδομικών Εφαρμογών με την υπ’ αριθ. 77520/1985 πράξη του 
και που συνοπτικά τους αντίτυπα δημοσιεύονται με το παρόν διάταγ¬ 
μα. 

Άρθρο 2. 

Η περιοχή Ελευθερίου - Κορδελιού που χαρακτηρίστηκε με την ως 
άνω υπ’ αριθ. 64592/2833/1985 απόφαση και της οποίας εγκρίνε- 
ται το πολεοδομικό σχέδιο με το άρθρο 1 του παρόντος υπάγεται στις 
εισφορές σε γη των παραγράφων 4 και επόμενες του άρθρου 8 του ν. 
1337/1983. 

Άρθρο 3. 

Εγκρίνεται ο πολεοδομικός κανονισμός της περιοχής του δήμου 
Ελευθερίου - Κορδελιού (ν. Θεσσαλονίκης), της οποίας το πολεοδομικό 
σχέδιο εγκρίνεται με το άρθρο 1 παρ. 2 του παρόντος διατάγματος 
όπως στα επόμενα άρθρα. 

Άρθρο 4. 

1. Στους οικοδομήσιμους χώρους που χαρακτηρίζονται στα δια¬ 
γράμματα με το στοιχείο Ο.Τ. επιτρέπεται η ανέγερση μόνο κατοικι¬ 
ών.Η χρήση αυτή επιτρέπεται και στους οικοδομήσιμους χώρους που 
χαρακτηρίζονται με το ίδιο στοιχείο Ο.Τ. των οποίων το σχέδιο τρο¬ 
ποποιείται με το άρθρο 1 παρ.1 του παρόντος. 

2. Στους οιοδομήσιμους χώρους που χαρακτηρίζονται στα δια¬ 
γράμματα με το στοιχείο ΟΤΚ επιτρέπεται μόνο η ανέγερση κατοικι¬ 
ών καταστημάτων λιανικού εμπορίου, αναψυχής, γραφείων και κτιρί¬ 
ων παρεμφερών εγκαταστάσεων. 

3. Στους οικοδομήσιμους χώρους που χαρακτηρίζονται στα δια- 
γράματα με το στοιχείο ΟΤΒ, επιτρέπεται μόνο .η ανέγερση επαγγελ- 

ματικών εγκαταστάσεων που δεν οχλούν ιδιαίτερα όπως προσδιορίζο¬ 
νται στο άρθρο 6 του π.δ/τος 81/1980 (ΦΕΚ 27/Α). 

4. Στην παραπάνω περιοχή της οποίας εγκρίνεται το σχέδιο με το 
άρθρο 1 παρ. 2 του παρόντος δ/τος, καθορίζεται περιοχή ως ζώνη 
ενεργού πολεοδομίας (ΖΕΠ) και ζώνη ειδικών κινήτρων (ΖΕΚ),όπως 
φαίνεται με τα στοιχεία ΖΕΠ και ΖΕΚ στα σχετικά πρωτότυπα δια¬ 
γράμματα. 

Άρθρο 5. 

1. Στην πρόσοψη των οικοπέδων οικοδομημένων ή μη που βρίσκο¬ 
νται στην περιοχή της οποίας εγκρίνεται το σχέδιο με το άρθρο 1 παρ. 
2 του παρόντος δ/τος επιβάλλεται προκήπιο πλάτους 1, 1,50, 2, 
2,50, 3, 3,50, 4, 4,50, 5, 5,50, 6, 6,50, 7, 8,50, 10, 13,50, 14 
και μεταβλητού από 0 έως 14 μέτρων, όπως φαίνεται στα ίδια δια¬ 
γράμματα. 

2. Στα οικόπεδα που βρίσκονται στην περιοχή της οποίας τροπο¬ 
ποιείται το σχέδιο με το άρθρο 1 παρ. 1 του παρόντος: 

α) τροποποιείται το προκήπιο με μετατόπιση αυτού, β) καταργείται 
το προκήπιο που προβλέπεται από το εγκεκριμένο σχέδιο στα οικόπε¬ 
δα που βρίσκονται στα οικοδομικά τετράγωνα βόρεια της οδού Πα- 
γκάλου και γ) επιβάλλεται προκήπιο πλάτους ενός και μισού (1,50), 
δύο (2), τριών (3), πέντε (5) και δέκα τεσσάρων (14) μέτρων όπως 
φαίνεται στο ίδιο διάγραμμα. 

Άρθρο 6. 

Τα ελάχιστα όρια εμβαδού και διαστάσεων καθώς και οι όροι και 
οι περιορισμοί δόμησης των οικοπέδων των οποίων εγκρίνεται το 
πολεοδομικό σχέδιο με το άρθρο 1 παρ. 2 του παρόντος ορίζονται 
κατά τομείς I και II ως εξής: 

Α. Τομέας I: 

1. Οικοδομικό σύστημα: των πτερύγων 

2. Ελάχιστο πρόσωπο: δέκα (10) μέτρα. 

Ελάχιστο βάθος: δεκαπέντε (15) μέτρα. 

Ελάχιστο εμβαδό: Τριακόσια (300) τ.μ. 

3. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον α) κατά τη δημοσίευση 
του παρόντος δ/τος έχουν: 

Ελάχιστο πρόσωπο: έξι (6) μέτρα. 

Ελάχιστο βάθος: οκτώ (8) μέτρα. 

Ελάχιστο εμβαδό: εκατό (100) τ.μ. και 

β) δημιουργούνται μετά την οριστική πράξη εφαρμογής της πολεο- 
δομικής μελέτης και προέρχονται από τις εισφορές σε γη σύμφωνα με 
το άρθρο 8 του ν. 1337/1983 με όποιες διαστάσεις έχουν: 

4. α) Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

β) Κατά παρέκκλιση του τ^ρουγούμενου εδαφίου επιτρέπεται υπέρ¬ 
βαση του ποσοστού κάλυψης μέχρι ογδόντα τοις εκατό (80%) της 
επιφάνειας των οικοπέδων για την κατασκευή ισογείου εμβαδού έως 
εκατόν είκοσι (120) τ.μ. 

5. α) Συντελεστής δόμησης των οικοπέδων ορίζεται σε οκτώ δέκα¬ 
τα (0,8). 

β) Κατά παρέκκλιση των διατάξεων της παραγράφου 4 και του 
προυγούμενου εδαφίου του παρόντος άρθρου ορίζεται συντελεστής δό¬ 
μησης 1,40 για οικόπεδα που υπήρχαν στις 10.3.1982 και έχουν 
εμβαδό μικρότερο από εκατόν πενήντα (150) τ.μ. αφού αφαιρεθέ το 
εμβαδό της εισφοράς σε γη, εφόσον η συνολική επιφάνεια των ορόφων 
δεν υπερβαίνει τα εκατόν είκοσι (120) τετρ. μέτρα. 

γ) Δε μετρούν στο συντελεστή δόμησης: 

γα) Στοά πού αφήνεται προαιρετικά παρόδια ή εσωτερική για τη 
σύνδεση ακάλυπτων τμημάτων του οικοπέδου μεταξύ τους ή με κοινό¬ 
χρηστους χώρους του οικισμού. 

γβ) Οι κατασκευές του άρθρου 87 του ν.δ/τος 8/1973 όπως 
τροποποιήθηκε με το ν.δ. 205/1974 (ΦΕΚ 363/Α) και 


γγ) Υπόγειοι χώροι των οποίων η οροφή βρίσκεται το πολύ ένα και 
είκοσι εκατοστά του μέτρου (1,20) πάνω από το περιβάλλον έδαφος 
φυσικό ή τεχνητά διαμορφωμένο. 

6. Μέγιστος επιτρεπόμενος αριθμός ορόφων των κτιρίων τρεις (3). 

7. Το μέγιστο ύψος Η των κτιρίων υπολογίζεται βάσει της σχέσης 
Η=νχ 3,30+ε, όπου ν=αριθμός κατασκευαζομένων ορόφων, ο=1. 

Κατ’ εξαίρεση ε=2 όταν πρόκειται να κατασκευαστούν κλειστοί 
εξώστες σε ισόγεια καταστήματα. 

Το ύψος μετράται από το περιβάλλον έδαφος, φυσικό η διαμορφω¬ 
μένο. Στο μέγιστο ύψος δεν υπολογίζεται η κατασκευή στέγης με 
κλίση έως τριάντα τοις εκατό (30%). 

8. Το μέγιστο ύψος των κτιρίων όπως υπολογίζεται με την προη¬ 
γούμενη παράγραφο περιορίζεται από στερεό που καθορίζεται: 

α) Από την κατακόρυφη επιφάνεια που περνά από την οικοδομική 
γραμμή και της οποίας τα ανώτατα σημεία βρίσκονται σε ύψος ίσο με 
1Π από τα αντίστοιχα σημεία του κρασπέδου του πεζοδρομίου, όπου 
Π η απόσταση μεταξύ των απέναντι των οικοδομικών γραμμών όπως 
φαίνονται στα διαγράμματα του άρθρου 1 του παρόντος. 

β) Από κεκλιμένη επιφάνεια που περνά από τα ανώτατα σημεία της 
παραπάνω κατακόρυφης επιφάνειας και σχηματίζει με αυτή γωνία 
45°. 

γ) Από κατακόρυφές επιφάνειες που περνούν από τα όρια του οικο¬ 
πέδου. 

δ) Πάνω από το μέγιστο ύψος όπως ορίζεται στις παραγράφους 7 
και 8 επιτρέπονται οι παρακάτω κατασκευές: καμινάδες, κιγκλιδώμα¬ 
τα ύψους μέχρι ένα και είκοσι εκατοστά (1,20) και κεραίες τηλεοράσε¬ 
ων. 

9. α) Όριο ιδιοκτησίας σε επαφή με προκήπιο παρακείμενης ιδιο¬ 
κτησίας νοείται ως πλάγιο ή οπίσθιο όριο. 

β) Δεν επιτρέπεται η περίφραξη επί της ρυμοτομικής γραμμής των 
προκηπίων που βλέπουν σε δρόμους ή πεζοδρόμους με πλάτος μικρό¬ 
τερο των τεσσάρων (4) μέτρων. 

10. Είναι δυνατό να προσδιορισθεί με την πράξη εφαρμογής δου¬ 
λεία διόδου. 

11. Κατα τα λοιπά εφαρμόζονται οι διατάξεις του ν. δ/τος 

8/1973. 

Β. Τομέας II (χώροι στάθμευσης φορτηγών): 

1. Επιτρέπεται η ανέγερση μόνο κατασκευών υποστέγων. 

2. Οικοδομικό σύστημα: των πτερύγων." 

3. Ελάχιστο πρόσωπο: είκοσι (20) μέτρα. 

Ελάχιστο βάθος: δεκαεπτά (17) μέτρα. 

Ελάχιστο εμβαδό : χίλια (1.000) τετρ. μέτρα. 

4. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

5. Συντελεστής δόμησης οκτώ δέκατα (0,8). 

6. Μέγιστο επιτρεπόμενο ύψος των κτιρίων έξι (6) μέτρα. 

7. Όπου δεν κατασκευάζονται υπόστεγα η δενδροφύτευση είναι 
υποχρεωτική, όπως επίσης και στα προκήπια. 

Γ. Οι όροι και περιορισμοί δόμησης των κτιρίων που ανεγείρονται 
στους χώρους ειδικού προορισμού ορίζονται αυτοί που καθορίστηκαν 
με το άρθρο 5 του παρόντος για "τον τομέα I. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Δεκεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

